kardosdrur/scandi-wiki huggingface dataset:
København-Oslo

København-Oslo er en færgerute, som har været drevet i over 150 år. Ruten går fra København i Danmark til Oslo i Norge. Rederiet er DFDS Seaways, og de aktuelle skibe på ruten er M/S Pearl Seaways og M/S Crown Seaways, som sejler i pendulfart, sådan at der er daglige afgange fra begge byer. Skibenes hjemmehavn er Københavns Frihavn.

Historie 
Før havde ruten en anløbshavn i Helsingborg. Den blev nedlagt 15. oktober 2006.  

I foråret 2011 blev begge skibene malet mørkeblå med hvidt logo udvendigt, og Pearl of Scandinavia ændrede navn til M/S Pearl Seaways. Crown of Scandinavia blev sat i dok i starten af januar 2013 og fik da det nye navn, Crown Seaways. 

I foråret 2014 gennemgik skibene en omfattende renovering. Af nye faciliteter om bord er blandt andet nye luksuslukafer, nyt interiør og opgradering af restauranter, butikker og andre fællesområder. 

Fra 2019 bruges landstrøm i Oslo til at forsyne skibets energiforbrug i stedet for dieselmotoren. Fra 2021 bruges det også i København. Det kan give 2,7 MW ved 10 kV, og har kostet 15 mio. kr.

Fra og med 25. juni 2020 anløbes Frederikshavn sidst på aftenen i begge retninger. Det er dog ikke muligt at rejse indenrigs.

Skibene

Pearl Seaways 
Pearl Seaways blev købt af DFDS i 2001 og havde sin første tur mellem København og Oslo 26. juni 2001. Skibet er det største på København-Oslo-ruten og har plads til 2.168 passagerer og 350 biler. Samme år fik skibet kasino ombord.

Crown Seaways 
Crown Seaways har sejlet på denne rute, siden skibet blev bygget i 1994. Skibet har plads til 2.044 passagerer og 450 biler.

Ulykker i rutens historie 
Den eneste ulykke i nyere tid skete den 17. november 2010. Færgen M/S Pearl Seaways med det daværende navn Pearl of Scandinavia var på vej fra Oslo til København med ca. 550 passagerer ombord, da en ombygget elbil eksploderede på bildækket kl. 06.00 om morgenen. Eksplosionerne førte til en stor brand, som medførte, at flere biler og store dele af bildækket blev totalskadet. Ingen kom til skade ved ulykken, og skibet kunne fortsætte til København. Efter halvanden uge med reparationer var skibet tilbage på ruten. Efter ulykken blev det forbudt at oplade elbiler ombord på skibene.

Referencer

Eksterne links 
 DFDS Seaways - Skibe på ruten Oslo-København 
 DFDS Seaways - Om bord 

Færgeruter
Valdez

Valdez har flere betydninger:

Stednavne 
 Valdez, Ecuador
 Valdez, Venezuela

i USA
 Valdez, Alaska
 Valdez, Colorado
 Valdez, Florida
 Valdez, Californien
 Valdez, New Mexico

Se også 
 Exxon Valdez – olietanker
Dinglebærrene

Dinglebærrene er en dansk undergrunds-satiregruppe, der i årene 1999-2001 blev sendt i Uland på P3. I 2017 fandt de sammen igen og udgiver løbende nye udsendelser via YouTube og podcasts (kaldet "Pot Carsten") via iTunes. Satiren er ofte præget af absurd, bizar og meget perverteret humor.

Gruppen har deres egen fiktive radiostation kaldet Radio Mælordi, hvis slogan er "Danmarks nummer 2". Et af deres kendetegn er den til tider sære udtale af visse ord, f.eks. hjellemside (hjemmeside), gallem (gammel) og konguranvets (konkurrencen).

Indslag 
Af mere eller mindre faste indslag kan nævnes:
 Rapshow Pæde, Fjette og Kræmens' eget program. Indholdet spænder fra musik og interviews til en wrestling-udflugt.
 3-i-1 og 4-i-1 Udsendelser med flere mindre programmer.
 Power-Erik Erik Gerts gentagne forsøg på at råbe "OKAY!" meget højt og meget langt.
 Top 5000 En fiktiv hitliste hvor diverse egenproduceret absurd musik blev præsenteret:

Figurer 
En ukomplet liste over fiktive figurer på radiostationen:
 Erik Gert er radiostationens hurtigsnakkende og højtråbende DJ
 Pæde
 Fjette
 Kræmens
 Urnis
 Krani Umbrud taler ukransk og kommer fra Ukranie, har efter eget udsagn bl.a. hæklet Skagen og foldet Jesus. Må dog allerede efter få uger trække dette tilbage, da en "sur, gammel kælling" har ringet ind og bestridt udsagnene. Har en bror ved navn Krani Umbrusk.
 Farfar og Morfmor
 Ørl Knorting
 Gallem Narius
 Johanna Løstikødet

Komplet liste over radioudsendelser

Kilder/Noter

Eksterne henvisninger 
 Deres officielle hjemmeside 
 Radio Mælordi på YouTube 
 Deres officielle facebookside
 Download af alle udsendelser 

Satirikere fra Danmark
Sønder Hostrup Overdrev

Sønder Hostrup- og Bjergskov Overdrev  er to fredede naturområder øst for Hostrup Sø i Aabenraa Kommune i Sønderjylland.  Overdrev var i gamle dage et udtryk for de arealer, der lå længst væk fra gårdene. Det var her gårdens husdyr gik og græssede. I dag er overdrev en truet naturtype i Danmark. 

De fredede overdrevsområder ligger lige på israndslinjen. Hertil nåede den sidste is. Nogle steder var det såkaldt død-is – enorme isklumper – der havde mistet kontakten med isfronten, der gennem hundredvis af år smeltede og efterlod et landskab præget af dybe lavninger, dødishuller. Andre steder er det randmorænen, altså den forreste del af isfronten, der har flyttet rundt på sten, jord og sand og efterladt et bakket landskab.  I forbindelse med isens tilbagetrækning for ca. 20.000 år siden indtraf et mindre genfremstød, der dannede et nyt bakkestrøg øst for hovedopholdslinjen. Bjergskov er en del af dette østlige bakkestrøg og store dele af området fremstår, som det blev efterladt, da de sidste ismasser forlod arealerne for omkring 14.000 år siden.

Overdrev
Overdrev er typisk områder, der er rige på blomster og græsser. De har en græsdomineret vegetation på veldrænet bund uden anden kulturpåvirkning end græsning. Overdrev kan betragtes som tørre enge, typisk med en blanding af urtevegetation og enkeltstående træer og buske. De findes som regel på næringsfattig jord, på skrænter eller klinter. 
Overdrev er gennem de seneste 100 år gået tilbage med 70-90 procent, og udgør kun 0,6 pct. af Danmarks areal.

For at pleje og opretholde overdrevsnaturen udsættes i maj 2017 syv heste som skal gå i området året rundt. Hestene er  af racen konik, som har bevaret deres vilde natur og er sky over for mennesker, men  egnede til at gå ude om vinteren og kan klare sig på arealer med grove og næringsfattige planter.

Planteliv
Timian, vellugtende gulaks og håret høgeurt er blandt typiske planter på et overdrev. 
Tidligt forår kan kornet stenbræk, hulkravet kodriver og knoldranunkel ses. Senere er det bakketidsel, lav tidsel og smalbladet klokke. På de fleste overdrev vokser også mange orkideer.

Af vedplanter ses ofte slåen og hvidtjørn i kratbevoksninger.

Fredningen
Området er en del af Natura 2000 -område nr. 95 Hostrup Sø, Assenholm Mose og Felsted Vestermark
Bjergskov-overdrevet, omkring 30,5 hektar, blev fredet i 1929,  og er et offentligt, tilgængeligt areal, og man kan gå frit på opdagelse rundt i terrænet, mens  Sønder Hostrup Overdrev er mere utilgængeligt. Her er omkring 78 hektar fredet, efter en langvarig fredningssag fra 1983 til 1993.

Eksterne kilder og henvisninger

 Om Sønder Hostrup Overdrev på fredninger.dk
 Om Bjergskov Overdrev på  fredninger.dk
Naturnationalpark Bjergskov & Hostrup Sø af Rune Engelbreth Larsen på danarige.dk hentet t8. september 2018
Fredede arealer i Danmark
Lokaliteter i Aabenraa Kommune
Disqus

Disqus er webtjeneste, der kan bruges til at indlejre en kommentarsektion på websider, således at sidens besøgende kan kommentere og diskutere indholdet. Disqus blev grundlagt i 2007 af Daniel Ha og Jason Yan i Y Combinators acceleratorprogram for iværksættervirksomheder. Disqus bruges af mange store websteder til at levere kommentarfunktionalitet, bl.a. Wired og Berlingske. I 2011 blev Disqus brugt af 750.000 websteder.

Referencer

Eksterne henvisninger 

Etableret i 2007
Websteder
Josefine Frida Pettersen

Josefine Frida Pettersen (født 18. maj 1996) er en norsk skuespillerinde, kendt som Noora i tv-serien Skam.

Hun har tidligere har været med i Næste Sommer som velformannens datter. Josefine blev nomineret til Gullrutens "Publikumspris" for sin rolle som Noora i Skam.

Hun spiller også med i teaterstykket Robin Hood - Rai Rai i Sherwood Forest.

Referencer

Eksterne henvisninger 
 

Skuespillere fra Norge
Andreas Væver

Andreas Væver er en dansk håndboldspiller der siden januar 2023 har spillet for  Aalborg Håndbold. Han har tidligere  spillet venstrefløj for Skanderborg Håndbold og KIF Kolding hvor han fra sæsonen 2017-2018 er 1.valg.

Referencer

Håndboldspillere fra Danmark
Sebastian Frandsen

Sebastian Frandsen (født 24. maj 1994) er en dansk håndboldspiller, der spiller for Fredericia HK i håndboldligaen.

Håndboldspillere fra Danmark
Håndboldspillere fra Bjerringbro-Silkeborg

Sebastian Frandsen har tidligere spillet i Århus Håndbold, Vejle Håndbold, Ribe Esbjerg, TTH Holsterbro, Porto og nu Fredericia HK
ShareX

ShareX er et værktøj, der kan bruges til at tage billeder af et computerskærmbillede. Billederne kan offentliggøres og deles.

Kilder

Eksterne henvisninger
 
 

Software
American Airlines Tennis Games 1977

American Airlines Tennis Games 1977 var en tennisturnering, der blev spillet i Mission Hills Country Club i Palm Springs, California, USA i perioden 21. - 27. marts 1977. Det var den fjerde udgave af den turnering, der senere udviklede sig til Indian Wells Masters, og den var en del af Grand prix-serien i tennis 1977.

Brian Gottfried vandt herresingletitlen med en finalesejr over Guillermo Vilas på 2−6, 6−1, 6−3. Begge spillere var i turneringens finale for første gang. Sejren var Gottfrieds tredje turneringssejr i 1977 og den 41. turneringssejr i karrieren.

I herredoublerækken sejrede sydafrikanerne Bob Hewitt og Frew McMillan, der vandt finalen med 7−6, 7−6 over Marty Riessen og Roscoe Tanner. For både Hewitt og McMillan var det sæsonen anden titel, og det var de to spilleres henholdsvis 32. og 37. doublesejr i deres karrierer.

Præmier 

Den samlede præmiesum for turneringen androg $ 225.000, hvilket var en stigning på $ 25.000 i forhold til det foregående år.

Resultater

Herresingle 

Turneringen havde deltagelse af 64 spillere.

Herredouble 

Turneringen havde deltagelse af 32 par.

Eksterne henvisninger 
 ATP World Tour - Result Archive - Palm Springs 1977

Noter 

Indian Wells Masters
Grand prix-serien i tennis 1977
Cloudflare

Cloudflare Inc er et amerikansk internetfirma, der leverer IaaS-ydelser (Infrastructure as a Service), herunder CDN, DDoS beskyttelse og server-baseret hjemmesideoptimering. Cloudflare har hovedkvarter i San Fransisco, Californien. Udover dette, har de også ekstra kontor i disse lokationer inde og uden for USA - London, Singapore, Champaign, Austin, Boston and Washington, D.C. 

Cloudflare, Inc blev stiftet i juli 2009 af Matthew Prince, Lee Holloway og Michelle Zatlyn. Firmaet fik først sit gennembrud, da det leverede beskyttelse til hacker-gruppen LulzSecs hjemmeside.

Skyen
It-virksomheder fra USA
Etableret i 2009
École supérieure d'informatique, électronique, automatique

École supérieure d'informatique, électronique, automatique er et fransk ingeniør-institut tilknyttet Conférence des grandes écoles.

Instituttet blev oprettet i 1958 (École supérieure d'applications électroniques et automatismes) i 1973 (École supérieure d'informatique, électronique, automatique) og har i dag omkring 1000 studerende. Dens campus ligger ved siden af den for Institut polytechnique des sciences avancées.

Eksterne henvisninger

Noter 

Uddannelsesinstitutioner i Frankrig
Tekniske universiteter
LulzSec

LulzSec er en udlandsk hackergruppe, som blandt andet har hacket Sony Pictures og uploadet en masse brugeroplysninger til internettet.

LulzSec blev stiftet i 2011 og har på nuværende tidspunkt (marts 2017), 11 medlemmer.

En hacker ved navn KillerCube afslørede lederen Sabu's virkelige identitet i en Pastebin-tråd, med navnet Hector Xavier Monsegur. Disse oplysninger er blevet bekræftet.

Hackergrupper
American Airlines Tennis Games 1978

American Airlines Tennis Games 1978 var en tennisturnering, der blev spillet i Mission Hills Country Club i Palm Springs, California, USA i perioden 13. - 19. februar 1978. Det var den femte udgave af den turnering, der senere udviklede sig til Indian Wells Masters, og den var en del af Grand prix-serien i tennis 1978. Det var imidlertid sidste gang, at turneringen blev spillet under navnet American Airlines Tennis Games, inden den året efter skiftede navn til Congoleum Classic. I forhold til året før var dens termin blevet flyttet en måned frem fra midten af marts til midten af februar.

Roscoe Tanner vandt både herresingle- og herredoublerækken. I singlefinalen vandt han over Raúl Ramírez fra Mexico med 6−1, 7−6. amerikaneren havde tidligere været i finalen i 1976, hvor han tabte til Jimmy Connors, så det var første gang han vandt turneringen. Sejren var hans anden turneringssejr i 1978 og den 24. turneringssejr i hans karriere.

I herredoublerækken vandt Tanner titlen sammen med Raymond Moore fra Sydafrika, der tidligere havde været i finalen (og tabt) i 1975 og 1976, og for begge spillere var det derfor første gang, at de vandt titlen. For både Tanner og Moore var det endvidere sæsonens første doublesejr, men det var den 5. doubletitel i karrieren for Moore og den 23. i karrieren for Tanner. I finalen besejrede de de forsvarede mestere, sydafrikanerne Bob Hewitt og Frew McMillan, med 6−4, 6−4.

Præmier 

Den samlede præmiesum for turneringen androg $ 225.000, hvilket var det samme som det foregående år.

Resultater

Herresingle 

Turneringen havde deltagelse af 64 spillere.

Herredouble 

Turneringen havde deltagelse af 32 par.

Eksterne henvisninger 
 ATP World Tour - Result Archive - Palm Springs 1978

Noter 

Indian Wells Masters
Grand prix-serien i tennis 1978
Tartrat

Tartrat-ionen er navnet på den negative ion, som dannes ved fraspaltning af to protoner fra 2,3 dihydroxybutandisyre (vinsyre). 

Tartrat-ionen har molekylformlen C4H4O6^2-

Ioner
American Eagle Outfitters

American Eagle Outfitters Inc. er en amerikansk modetøjsvirksomhed, der driver egne brand-butikker, som sælger tøj og accessories. Virksomhedens hovedkvarter er i Southside Works Neighborhood i Pittsburgh i Pennsylvania. Virksomheden blev etableret i 1977 af brødrene Jerry og Mark Silverman, som et datterselskab til Retail Ventures, Inc., en virksomhed der også ejede og drev Silverman's Menswear. Silvermans solgte deres ejerskab i 1991 til Jacob Price fra Knoxville i Tennessee. American Eagle Outfitters er moderselskab til Aerie og tidligere til 77 kids.

Der er 949 American Eagle Outfitters-butikker og 97 stand-alone og 67 side-by-side Aerie-butikker. Det første American Eagle Outfitters-butik åbnede i 1977 i Twelve Oaks Mall i Novi i Michigan.

Nogle af mærkets populære produkter er lavtaljede jeans, polo shirts, T-shirts med grafik, sweatpants, henley shirts, boksershorts og briefs, overtøj og badetøj.

Referencer 

Tøjmærker
Beklædningsvirksomheder fra USA
Etableret i 1977
David Lazar

David Beniamin Lazar (født den 8. august 1991) er en rumænsk fodboldspiller, der spiller for Astra Giurgiu.

Han har tidligere har spillet den danske klub Vejle Boldklub.

Karriere

Pandurii Targu Jiu 
Lazar kom på kontrakt i Pandurii, da han i 2010 blev seniorspiller. Han har i to omgange været udlejet til mindre rumænske klubber. Første gang i efteråret 2010, hvor han spillede i Vointa Sibiu og anden gang var han udlejet til FC Botosani fra januar 2014 og halvandet år frem.

Han har samlet set spillet 57 kampe i den bedste rumænske fodboldrække.

Ved årsskiftet 2017 udløb Lazars kontrakt med Pandurii, og han stod dermed uden klub.

Vejle Boldklub 
Lazar skrev torsdag den 9. marts en kontrakt med Vejle Boldklub for forårssæsonen 2017. Han skidtede dermed til klubben på en fri transfer forud for forårssæsonens anden kamp mod Hobro IK. Han fik tildelt trøjenummer 1.

VB havde store målmandsproblemer i marts 2017. Førstevalget Pavol Bajza havde pådraget sig en skade under vintertræningen og var endnu ikke helt spilleklar. Reserven Michael Lansing stod på mål i forårspremieren mod Skive IK, men få dage senere blev den amerikanske målmand skadet i foden på træningsbanen og meldt ude i et par uger. Med kun de urutinerede ungdomsmålmænd Chen Zirong og Frederik Nørgaard som alternativer, måtte klubben handle hurtigt i dagene op til hjemmekampen mod Hobro IK den 12. marts.

Dermed var der lyndebut til David Lazar i hjemmekampen i mod Hobro IK den 12. marts 2017. Rumæneren fik dog en skidt debut, da Vejle Boldklub tabte med hele 5-1. Lazar spillede hele kampen uden dog at være skyld i nogle mål.

Den rumænske målmand blev ved debuten på Vejle Boldklubs divisionshold klubbens syvende udenlandske målmand gennem tiderne, og den første spiller nogensinde fra Rumænien til at spille en tællende ligakamp for klubben. Kampen blev dog også Lazars sidste, da hans kontrakt ikke blev forlænget efter sæsonen.

FC Astra Giurgiu 
Han skiftede efterfølgende til rumænske klub Astra Giurgiu i sommertransfervinduet 2017.

International karriere 
Lazar har repræsenteret det rumænske ungdomslandshold ved flere lejligheder. Senest var i 2012, hvor han spillede fire kampe på det rumænske U/21-landshold. Lazar har aldrig lukket et mål ind i en U21-landskamp. To af hans landskampe var mod Slovakiet, der havde den jævnaldrende Pavol Bajza, der var hans holdkammerat i Vejle Boldklub, mellem stængerne.

Referencer

Eksterne henvisninger 
David Lazar  på soccerway.com

Fodboldspillere fra Vejle Boldklub
Fodboldspillere fra Rumænien
Pokémon 3

Pokemon 3: Truslen fra Unown er den tredje spillefilm i Pokémon-serien. Filmen tager udgangspunkt i et sidspring fra Ashs rejse gennem Johto regionen. Filmen bliv vist i de danske biografer den 5. maj 2001 og solgte 83.165 billetter. På dansk blev introen fremført i en duet med Anders Ørsager Hansen og Yasmin Elvira Steenholdt

Handling

Pikachu & Pichu 

Precis som de tidigare filmerna inleds det hela med en kortare film, denna gång om Pikachu och Pichu, två besläktade Pokémon.
Pikachu og de andre Pokémon efterlades i en skyskraper, mens Ash og hans venner er ude at løbe et ærinde. Pikachu forlader bygningen ved et uheld og må arbejde sammen med to Pichu-brødre, om at redde en Pokémon-legeplads og nå hjem igen, inden Ash kommer tilbage.

Hovedfilmen 
Forskeren Spencer Hale fra Greenfield har dedikeret sit liv til at undersøge og lede efter den mystiske Pokémon Unown. Lige efter at Professor Hale gjorde et kæmpe arkæologisk fund i en ældgammel ruin, forsvinder han lige pludselig uden spor. Hans femårige datter Molly efterlades alene tilbage uden hverken mor eller far. Den unge Molly forsæger at løse mysteriet om sin forsvundne far, men støder i støder i stedet på Unown, den mystiske Pokémon, som hendes far søgte, da han forsvandt.

Unown, med kraften til at manipulere virkeligheden, anvænder sin evne til at opfylde alle Mollys drømme. Med Unowns krafter forvandler den fantasifulde Molly sin familjes herregår til et krystalpalads, hvor hun lukker sig ude fra sin omverden. For at lindre sin ensomhed ønske Molly sig en ny far, hvilket Unown løder ved at fremmane det legendarisky uhyr Entei til at våge over hende.

Samtidigt er Ash Ketchum og hans mor på besøg i Greenfield. De opdager, at store dele af det smukke landskab bliver forvandlet til krystal, som nu truer med at opsluge hele det omliggende område. Molly, som nu også vil have en mor, kidnapper Ashs mor med hjælp fra Entei, og fører hende til sit palads. Sammen med sine venner bliver Ash tvunget til at indfiltrere det enorme krystalpalads, for at redde sin mor såvel som Molly fra Unowns fortryllelse.

Stemmer

Referencer

Eksterne henvisninger 
 

Japanske film fra 2000
Pokémon
Bent Andersen

Bent Andersen kan henvise til flere personer:

 Bent Hindrup Andersen (født 1943) – dansk politiker
 Bent Rold Andersen (1929–2015) – dansk politiker og socialminister
 Bent Stier Andersen (født 1932) – dansk atlet
Sopor Æternus & the Ensemble of Shadows

Sopor Aeternus & the Ensemble of Shadows (Latin: sopor æternus "evig søvn"; ofte omtalt som Sopor Aeternus eller Sopor) er et darkwave musikprojekt fra Frankfurt, Tyskland der blev startet i 1989 af Anna-Varney Cantodea. Anna-Varneys musik er ekstremt personlig, melankolsk og pessimistisk, og trækker på en række forskellige musikgenre. Den har siden begyndelsen oparbejdet kultstatus.

Diskografi

Demo 
 Es reiten die Toten so schnell… (1989)
 Rufus (1992)
 Till Time and Times Are Done (1992)

Studiealbum 
 Ich töte mich... (1994)
 Todeswunsch (1995)
 The Inexperienced Spiral Traveller (1997)
 Dead Lovers' Sarabande (Face One) (1999)
 Dead Lovers' Sarabande (Face Two) (1999)
 Songs from the Inverted Womb (2000)
 Es reiten die Toten so schnell (2003)
 La Chambre d'Echo (2004)
 Les Fleurs du Mal - Die Blumen des Bösen (2007)
 A Triptychon of Ghosts (Part Two) - Have You Seen This Ghost? (2011)
 Poetica - All Beauty Sleeps (2013)
 Mitternacht (2014)

EP'er og remix-album 
 Ehjeh Ascher Ehjeh (1995)
 Voyager - The Jugglers of Jusa (1997)
 Flowers in Formaldehyde (2004)
 Sanatorium Altrosa (Musical Therapy for Spiritual Dysfunction) (2008)
 A Triptychon of Ghosts (Part One) - A Strange Thing to Say (2010)
 A Triptychon of Ghosts (Part Three) - Children of the Corn (2011)
 Angel of the Golden Fountain (2015)

Singler 
 "The Goat / The Bells Have Stopped Ringing" (2005)
 "In der Palästra" (2007)
 "Imhotep (2011)

 Andre udgivelser 
 Jekura - Deep the Eternal Forest (1995) – en opsamling mde fire sange af Sopor Aeternus
 Nenia C'alladhan (2002) – et selvbetitlet sideprojekt med Constance Fröhling
 Like a Corpse Standing in Desperation (2005) – et boks-sæt med sjældne numre og albums
 The Goat and Other Re-Animated Bodies'' (2009) - DVD af tidligere udgivne videoer

Referencer

Eksterne henvisninger 
 Sopor Aeternus' Official Website
 Blog of Anna-Varney Cantodea
 Sopor Aeternus at VampireFreaks.com 
 
 Sopor Aeternus on Reverbnation.com
 Official Sopor Aeternus retailer 
 

Musikgrupper fra Tyskland
Musikgrupper fra 1989
Somalisk shilling

Somalisk shilling er den officielle valuta i Somalia. Den har valutakode SOS. 1 shilling inddeles i 100 senti.

Som følge af borgerkrigen i Somalia og landets sammenbrud ophørte den somaliske centralbank med at fungere i 1991. Siden da har lokale ledere i flere områder udstedt egne penge, men somaliske shilling fra før 1991 blev også fortsat brugt. Penge trykt af krigsherrer og klanledere medførte en meget stor inflation. Det har betydet at det er blevet upraktisk at bruge somalisk shilling, og amerikanske dollar bruges nu udbredt som valuta i store dele af Somalia.

Somaliland som erklærede sig uafhængig af Somalia i 1991, indførte i 1994 somalilandsk shilling til afløsning af somalisk shilling.

I 2011 genetablerede Somalias overgangsregering en centralbank, som forsøger at stabilisere landets valuta.

Historie 
Somalisk shilling blev indført i 1962 efter Somalias selvstændighed i 1960. Den afløste østafrikansk shilling i Britisk Somaliland og Somalo i Italiensk Somaliland.

Referencer 

Møntenheder fra Afrika
En flygtning krydser sit spor

En flygtning krydser sit spor er en norsk roman fra 1933 af Aksel Sandemose. Den såkaldte Jantelov formuleres i bogen, opkaldt efter den fiktive by Jante.

I 2000 udkom den norske film Flugten fra Jante, instrueret af Nils Gaup, baseret på bogen og En sømand går i land.

Referencer 

Romaner fra Norge
Litteratur i 1933